Приложение № 1 към Заповед № ……………….. г.

**Стратегически план за развитие на земеделието и селските райони на Република България за периода 2023-2027 г.**

**Условия за кандидатстване**

**със заявления за подпомагане по процедура чрез подбор**

|  |
| --- |
| **„Подкрепа за оперативни групи (втора стъпка)“ по интервенция**  **II.Ж.1 „Подкрепа за оперативни групи в рамките на Европейското партньорство за иновации“ от СПРЗСР 2023 – 2027 г.** |



**Европейски земеделски фонд за развитие на селските райони**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2025\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Съдържание:

[1. Използвани съкращения: 3](#_Toc211416828)

[2. Определения: 4](#_Toc211416829)

[3. Основна цел, очаквани резултати и принос към специфичните цели 10](#_Toc211416830)

[4. Териториален обхват 11](#_Toc211416831)

[5. Бюджет и финансови условия, в т.ч. минимален и максимален размер на допустимите разходи за един проект и интензитет на финансовата помощ 11](#_Toc211416832)

[6. Режим на държавна помощ 12](#_Toc211416833)

[7. Допустими кандидати 12](#_Toc211416834)

[8. Условия за допустимост на кандидатите 13](#_Toc211416835)

[9. Условия за недопустимост на кандидатите 14](#_Toc211416836)

[10. Допустими дейности 15](#_Toc211416837)

[11. Условия за допустимост на дейностите, в т.ч. срок за изпълнение на одобрените заявления за подпомагане: 15](#_Toc211416838)

[12. Допустими разходи 17](#_Toc211416839)

[13. Условия за допустимост на разходите 18](#_Toc211416840)

[14. Недопустими разходи 22](#_Toc211416841)

[15. Критерии за подбор, в т.ч. извършване на предварителна оценка (ако е приложимо) 23](#_Toc211416842)

[16. Изискуеми документи, в т.ч. документи, доказващи съответствие с критерии за подбор 26](#_Toc211416843)

[17. Подготовка и подаване на заявления за подпомагане 29](#_Toc211416844)

[18. Други специфични условия 29](#_Toc211416845)

[19. Приложения 30](#_Toc211416846)

# **1. Използвани съкращения:**

|  |  |
| --- | --- |
| БФП | Безвъзмездна финансова помощ |
| ДДС | Данък добавена стойност |
| ДФЕС | Договора за функциониране на Европейския съюз |
| ЗОП | Закон за обществените поръчки |
| ЗЗД | Закон за задълженията и договорите |
| СЕУ | Система за електронни услуги |
| ДФЗ | Държавен Фонд „Земеделие“ |
| КЕП | Квалифициран електронен подпис |
| МЗХ | Министерство на земеделието и храните |
| НССЗ | Национална служба за съвети в земеделието |
| ЕПИ-АГРИ | Европейското партньорство за иновации за селскостопанска производителност и устойчивост |
| ЕС | Европейски съюз |
| ОСП | Обща селскостопанска политика |
| ПРСР | Програма за развитие на селските райони за периода 2014 – 2020 г. |
| СПРЗСР | Стратегически план за развитие на земеделието и селските райони на Република България за периода 2023-2027 г. |
| Наредба № 4 от 25 октомври 2024 г. | Наредба № 4 от 25 октомври 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“ – „е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент. |

# **2. Определения:**

|  |  |
| --- | --- |
| Браншова организация за производство и преработка на селскостопански продукти | За целите на процедурата се приема, че „Браншова организация за производство и преработка на селскостопански продукти“ е юридическо лице, учредено и регистрирано по реда на Закона за кооперациите или Закона за юридическите лица с нестопанска цел, което подпомага, насърчава, представлява и защитава интересите на членовете си пред органите на изпълнителната власт и местната администрация и пред други организации по въпроси от общ интерес. Браншовата организация е вписана като такава в устава и в търговския регистър и регистъра на юридическите лица с нестопанска цел или друг публичен регистър. |
| Екосистемните услуги | Екосистемни услуги са услугите, които осигурява дадена екосистема и от които зависят хората.   * Екосистемните услуги, от които се ползват хората, често се категоризират, както следва: * материални услуги, като храна, вода, дървен материал, влакна и генетични ресурси; * регулиращи услуги, като регулиране на климата, наводненията, заболяванията и качеството на водите; * културни услуги, като отдих и екотуризъм; * поддържащи услуги, като почвообразуване, опрашване и кръговрат на хранителните вещества. |
| Оперативна група | Оперативната група за постигането на целите на Европейското партньорство за иновации (ЕПИ) е група от хора с допълващи се знания (напр. практически, научни, технически, организационни познания и т.н.), които съвместно създават практически решения за селското стопанство, горското стопанство и селските общности в новаторския проект. |
| Новаторски проект | Новаторският проект в рамките на интервенцията се основава на интерактивния иновационен модел, който има за основни принципи:   * разработване на новаторски решения, насочени към потребностите на земеделските или горските стопани, като същевременно се работи по взаимодействието в рамките на цялата верига на доставки, когато това е полезно; * обединяване на партньори с взаимно допълващи се знания като например земеделски стопани, консултанти, научни работници, предприятия или неправителствени организации, в целенасочени комбинации, най-подходящи за постигане на целите по проекта; * съвместно вземане на решения и съвместно творческо участие в стъпките на проекта.   За новаторски проект се приема и прилагането на традиционна практика в нов географски или екологичен контекст. |
| Независими оферти | Оферти, подадени от лица, които не се намират в следната свързаност помежду си или спрямо кандидата или партньора/партньорите:  а) едното участва в управлението на дружеството на другото;  б) съдружници;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице – физическо или юридическо;  ж) лицата, едното от които е търговски представител на другото. |
| Земеделски стопанин | Стопанин по смисъла на чл. 3, т. 1 от Регламент (ЕС) № 2021/2115. |
| Земеделско стопанство | Стопанство по смисъла на чл. 3, т. 2, от Регламент (ЕС) № 2021/2115. |
| Земеделски площи | Обработваемата земя (включително оставена като угар), постоянно затревените площи, трайните насаждения и семейните градини независимо дали се използват за производство на земеделска продукция. |
| AKIS | Означава комбинацията от организацията и обмена на знания между лицата, организациите и институциите, които използват и генерират знания в сферата на селското стопанство и взаимосвързаните области (Agricultural knowledge and innovation system - Система за знания и иновации в селското стопанство) |
| Помощ, предоставена в рамките на стратегически план по ОСП | Означава подкрепа, предоставена в съответствие с Регламент (ЕС) 2021/2115 като помощ, съфинансирана от ЕЗФРСР, или като допълнително национално финансиране към такава съфинансирана помощ |
| Посевен материал | Семена, плодове, съплодия или техни части за посев, с изключение на горски репродуктивен материал, предназначен за лесовъдски цели. |
| Интензитет на помощ | „Интензитет на помощ“ означава брутния размер на помощта, изразен като процент от допустимите разходи преди приспадането на данъци или други такси. |
| Първа стъпка | Помощ за сформиране на оперативни групи, предоставена по интервенция II.Ж.1 „Подкрепа за оперативни групи в рамките на Европейското партньорство за иновации“ от СПРЗСР 2023 – 2027 г. |
| Първично селскостопанско производство | Означава производството на растителните и животинските продукти, изброени в приложение I към Договора, без да се извършват никакви по-нататъшни операции, с които се променя естеството на тези продукти. |
| Преработка на селскостопански продукти | Всяко обработване на селскостопански продукт, в резултат на което се получава продукт, който също е селскостопански продукт, с изключение на дейностите, извършвани в стопанството, необходими за приготвяне на животински или растителен продукт за първа продажба. |
| Добро финансово управление | „Добро финансово управление“ означава изпълнение на бюджета в съответствие с принципите на икономичност, ефикасност и ефективност. |
| Принцип на добро финансово управление | Принципа на добро финансово управление е изпълнява, като се спазват следните принципи:  а) принципа на икономичност, според който ресурсите се предоставят своевременно, в подходящо количество и качество и на най-добрата цена;  б) принципа на ефикасност, който е свързан с най-доброто съотношение между използваните ресурси, предприетите дейности и постигането на целите;  в) принципа на ефективност, който е свързан със степента, в която се постигат поставените цели посредством предприетите дейности. |
| Специфично оборудване и/или апаратура | Включва машини, съоръжения, оборудване и апаратура, които притежават специфични функционалности, необходими за осъществяване на дейности по проекта и постигане на целите му, включително и изделия, които надграждат, допълват или модернизират съществуващи в практиката машини, съоръжения, оборудване и апаратура. |
| Лабораторно оборудване | Лабораторно оборудване – апаратура и инструментална техника за количествени определения на съдържанието на дадени компоненти (елементи, вещества и др.) в изследваните материали и продукти. |
| Селскостопанска дейност | „Селскостопанска дейност“ се определя по такъв начин, който дава възможност за осъществяването на принос към предоставянето на частни и обществени блага посредством един или и двата от следните елементи:  а) производството на селскостопански продукти, което включва дейности като отглеждане на животни или обработване на земя, включително посредством палудикултура, като селскостопански продукти означава продуктите, изброени в приложение I към ДФЕС, с изключение на рибни продукти, както и памук и дървесни култури с кратък цикъл на ротация;  б) поддържането на селскостопанската площ в състояние, което да я прави подходяща за паша или обработване без никакви специални подготвителни действия, които са извън рамките на употребата на традиционните селскостопански методи и машини. |
| Съпоставими оферти | Оферти, които отговарят на запитването за оферта и съдържат еднотипни основни характеристики в зависимост от вида на услугата или доставката за която се отнасят. |
| Идентични проекти | Идентични проекти по настоящата процедура са такива, за които се установи, че включват решаването чрез еднакъв подход и решение на един и същи проблем за определено селскостопанско или горско производство. |
| Индивидуаленнаучноизследователски проект | Научноизследователски проект е индивидуална или колективна научноизследователска разработка с елементи на новост и оригиналност при интерпретирането на научни проблеми в изпълнение на научноизследователска задача с определен срок и качество, в рамките на наличен финансов и човешки ресурс. |
| Фундаментални научни изследвания | Изследвания, включващи експериментална или теоретична работа, предприета основно с цел придобиване на нови знания за фундаменталните причини за явленията или наблюдаемите факти, без да се има предвид каквото и да било пряко практическо приложение или използване. |
| Цифровите технологии | Цифровите технологии са съвкупност от хардуерни и софтуерни решения, които позволяват събиране, обработка, анализ и използване на данни за подобряване на производствените процеси, управлението на ресурсите, мониторинг, автоматизация и вземане на решения в селското и горското стопанство. Целта на прилагането на цифрови технологии е повишаване на ефективността, устойчивостта, проследимостта и конкурентоспособността на селско стопанство или горското стопанство, както и постигането на по-висока степен на автоматизация и дигитализация на процесите.  Примери за цифрови технологии:   * Глобални навигационни спътникови системи (GNSS/GPS); * Системи за прецизно земеделие; * Дистанционни сензори, дронове и сателитно наблюдение; * Софтуер за управление на стопанство (Farm Management Information Systems); * Интернет на нещата (IoT) устройства за мониторинг на почва, вода, климат и животни; * Автоматизирани и роботизирани машини и оборудване; * Цифрови платформи (вкл. на базата на блокчейн) за търговия, логистика и анализ на данни, както и проследимостта на тези процеси; * Системи за проследимост, електронни дневници и електронна отчетност; * Изкуствен интелект и машинно обучение, когато се използват за анализ и оптимизация на агро-процеси. |

# 

# **3. Основна цел, очаквани резултати и принос към специфичните цели**

|  |
| --- |
| **1. Основна цел:**  Подкрепата се предоставя за функциониране на оперативни групи за постигането на целите на Европейското партньорство за иновации (ЕПИ) за селскостопанска производителност и устойчивост, посочени в член 127 на Регламент 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013.  Европейското партньорство за иновации (ЕПИ) по-конкретно има за цел да:   * създава добавена стойност чрез по-добро свързване на научноизследователската дейност и селскостопанската практика и да насърчава по-широкото използване на наличните иновационни мерки; * установява връзка между участниците в областта на иновациите и съответните проекти; * насърчава по-бързо и по-широкообхватно прилагане на новаторските решения в практиката, включително обменът между земеделските стопани; * информира научната общност за нуждите от изследвания в полза на селскостопанската практика.   Чрез интервенцията ще се подпомагат и новаторски проекти на оператвини групи, свързани с продукти попадащи извън обхвата на Приложение I на чл. 42 от ДФЕС, които същевременно допринасят за постигане на целите на ЕПИ. Тази подкрепа попада в обхвата на чл. 39 от Регламент (ЕС) 2022/2472 на Комисията от 14 декември 2022 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз.  **2. Очаквани резултати:**  Очакваният ефект от прилагане на интервенцията е да се допринесе в най-голяма степен за засилване и укрепване на връзките между земеделското производство и изследователската дейност чрез прилагането на проекти с потенциал за иновации, базирани на интерактивни иновационни модели. Предвижда се подкрепата по процедурата да предостави възможност за изпълнение на най-малко 100 успешни новаторски проекти, представени от оперативни групи, в т.ч. оперативни групи, чието създаване е подпомогнато чрез финансова помощ, предоставена по първа стъпка на интервенцията II.Ж.1„Подкрепа за оперативни групи в рамките на Европейското партньорство за иновации“.  **3. Показатели за резултат:**  Подкрепените дейности по процедурата ще допринесат за постигане на един или няколко от следните резултатни индикатори, имащи пряко отношение към изпълнението на AKIS:  **R.1.** Подобряване на качеството на изпълнението чрез знания и иновации: Брой на лицата, ползващи се от консултации, обучения и обмен на знания или участващи в оперативни групи на Европейското партньорство за иновации (ЕПИ), подпомагани от ОСП с цел подобряване на устойчивото качество на изпълнението в икономически, социален, екологичен, свързан с климата и с ресурсната ефективност аспект.  **R.2.** Създаване на връзка между консултациите и системите за знания: Брой на получаващите подпомагане консултанти, които да бъдат интегрирани в Системите за знания и иновации в селското стопанство (AKIS).  **R.3.** Цифровизация на селското стопанство: дял на земеделските стопанства, ползващи подпомагане за цифрови технологии за земеделие по линия на ОСП.  **R.28.** Качество на изпълнението с оглед на околната среда или климата чрез знания и иновации: брой на лицата, ползващи се от консултации, обучения и обмен на знания или участващи в оперативни групи на Европейското партньорство за иновации (ЕПИ), подпомагани от ОСП, във връзка с качеството на изпълнението свързано с околната среда климата.  **4. Принос към специфичните цели:**  Процедурата ще допринесе за постигане на междусекторната цел за модернизиране на селското стопанство и селските райони чрез стимулиране и споделяне на знания, иновации и цифровизация в селското стопанство и селските райони и чрез насърчаване на усвояването им в по-голяма степен от земеделските стопани чрез по-добър достъп до научни изследвания, иновации, обмен на знания и обучение. |

# **4. Териториален обхват**

|  |
| --- |
| 1. Дейностите по процедурата се изпълняват на територията на Република България. |

# **5. Бюджет и финансови условия, в т.ч. минимален и максимален размер на допустимите разходи за един проект и интензитет на финансовата помощ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. Общият размер на безвъзмездната финансова помощ по настоящата процедура възлиза на 58 674 000 лв. (30 000 000 евро), в т.ч. 23 469 600 лв. (12 000 000 евро) от Европейския земеделски фонд за развитие на селските райони и 35 204 400 лв. (18 000 000 евро) национално финансиране.   |  |  |  | | --- | --- | --- | | **Общият размер на безвъзмездната финансова помощ** | **в т.ч. от:** | | | **Европейския земеделски фонд за развитие на селските райони** | **Принос от националния бюджет на Република България** | | 30 000 000 евро | 12 000 000 евро | 18 000 000 евро | | 58 674 000 лв. | 23 469 600 лв. | 35 204 400 лв. |   2. Максималният размер на допустимите разходи по процедурата за един кандидат е 782 320 лв. (400 000 евро) за проекти, попадащи в обхвата на Анекс I от ДФЕС.  3. Максималният размер на допустимите разходи по процедурата за един кандидат е 684 530 лв. (350 000 евро) за проекти, попадащи извън обхвата на Анекс I от ДФЕС.  4. Максималният интензитет на безвъзмездната финансова помощ възлиза на:  а) 100 % от размера на одобрените: текущи разходи за сътрудничеството; разходи за разпространение на резултатите от проекта и преки неинвестиционни разходи.  б) 60 % от размера на одобрените преки разходи по т. 3 от раздел 12 „Допустими разходи“, обосновани като ключови за изпълнение на новаторския проект.  5. Финансовата помощ се предоставя по реда на Закона за подпомагане на земеделските производители и Наредба № 4 от 25 октомври 2024 г. |

# **6. Режим на държавна помощ**

|  |
| --- |
| 1. Чрез интервенцията ще се подпомагат и заявления за подпомагане с потенциал за иновации, свързани с продукти, попадащи извън обхвата на Приложение I на чл. 42 от ДФЕС, които същевременно допринасят за постигане на целите на ЕПИ.  2. Тази подкрепа попада в обхвата на чл. 39 от Регламент (ЕС) 2022/2472 на Комисията от 14 декември 2022 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз (текст от значение за ЕИП).  3. В тази връзка, помощите за разходи, направени от предприятия, които участват в проекти на оперативните групи в рамките на ЕПИ, попадащи в обхвата на член 127 от Регламент (ЕС) 2021/2115, са съвместими с вътрешния пазар по смисъла на член 107, параграф 3, буква в) от Договора и са освободени от задължението за уведомяване по член 108, параграф 3 от Договора, ако изпълняват условията, определени в член 39 и в глава I от настоящия регламент. |

# **7. Допустими кандидати**

|  |
| --- |
| 1. За безвъзмездна финансова помощ могат да кандидатстват оперативни групи, учредени като дружества по смисъла на чл. 357 - 364 от Закона за задълженията и договорите (ЗЗД), като участниците в групата сключват договор за дружество по чл. 357 от ЗЗД (Приложение № 1), което към датата на подаване на заявлението за кандидатстване следва да е регистрирано в регистър БУЛСТАТ.  2. Участниците в оперативната група са най-малко двама, и могат да бъдат представители на една или повече от изброените категории допустими участници:   1. Земеделски стопани регистрирани съгласно Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.), в т.ч. групи или организации на производители, признати от министъра на земеделието и храните; 2. Физически или юридически лица, собственици/ползватели на горски територии, вписани в публичния регистър по чл. 235 или 241 от Закона за горите; 3. браншови организации за производство и преработка на селскостопански продукти; 4. Научни институти или опитни станции, които извършват научни изследвания и научно обслужване в областта на селското стопанство или горското стопанство или биотехнологиите или хранителните технологии, които са организации по Закона за Селскостопанската академия или Закона за Българската академия на науките, както и специализирани държавни структури в областта на науката и научните изследвания и анализа и оценката на риска по агрохранителната верига; 5. Висши училища, акредитирани по Закона за висшето образование с актуални акредитации по професионални направления „Растениевъдство“, „Растителна защита“, „Животновъдство“, „Ветеринарна медицина“, „Горско стопанство“, „Хранителни технологии“, „Биотехнологии“, „Науки за земята“, „Икономика (специалност аграрен бизнес и екоикономика)“ и професионални гимназии в областта на селското стопанство; 6. Юридически лица с нестопанска цел с предмет на дейност в областта на селското стопанство или в областта на горското стопанство или опазване на околната среда или водите или дигиталните/цифрови технологии; 7. Микро, малки и средни предприятия (МСП) в областта на преработката на селскостопански продукти, посочени в Приложение № I от ДФЕС (Приложение № 2); 8. Консултантски организации или индивидуални съветници с предмет на консултантската дейност в областта на селското стопанство или храните или горите в т.ч. НССЗ.   3. Участието на земеделските стопани в оперативната група е задължително, с изключение на случаите, когато проектът е свързан с горско стопанство, в който задължително следва да участва физическо или юридическо лице, собственик/ползвател на горски територии, вписани в публичния регистър по чл. 235 или 241 от Закона за горите.  4. Членовете в оперативната група могат да участват в повече от една оперативна група, която представя заявление за подпомагане по настоящата процедура.  **ВАЖНО**:  5. В заявлението за подпомагане в СЕУ се посочва информация за оперативната група и участниците в нея. Всеки един от членовете на оперативната група задължително определя най-малко едно лице, което да се включи в екипа на оперативната група за целите на проекта.  6. Условията за допустимост на кандидатите се проверяват служебно. Документите, които трябва да се приложат към заявлението за подпомагане, за да се удостовери допустимостта на кандидата за които не е възможно извършване на служебна проверка, са посочени в Раздел 16 „Изискуеми документи, в т.ч. документи, доказващи съответствие с критерии за подбор“. |

# **8. Условия за допустимост на кандидатите**

|  |
| --- |
| 1. Оперативната група се сформира за изпълнение на конкретен новаторски проект, като това се описва в целите на договор по ЗЗД за сформиране и функциониране на оперативна група и ролята в него на всеки един от участниците.  2. Промяната в членовете на оперативната група след подаване на заявлението за подпомагане може да бъде свързано само със замяна на конкретен член или с увеличаване на броя на членовете, които са земеделски или горски стопани.  3. Земеделските стопани, участници в оперативната група, следва да са регистрирани по реда на Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.).  4. Участниците в оперативната група по т. 2, буква „ж“ от раздел 7 „Допустими кандидати“ следва да имат основен или допълнителен код на икономическа дейност по Класификация на икономическите дейности (КИД-2025) от Раздел 10 „Производство на хранителни продукти“ или код 11.02 „Производство на вина от грозде“ на сектор С Преработваща промишленост.  5. Участниците в оперативната група по т. 2, буква „з“ от раздел 7 „Допустими кандидати“ следва да извършват консултантска дейност в сферата на селското/горско стопанство или храните.  6. За да бъде одобрено заявлението за подпомагане, участието на всеки един от членовете в оперативната група следва да бъде надлежно обосновано като необходимо за постигане на целите на новаторския проект. |

# **9. Условия за недопустимост на кандидатите**

|  |
| --- |
| 1. Потенциалните кандидати и членовете на оперативната група **не могат** да участват в процедурата за подбор и да получат безвъзмездна финансова помощ, в случай че:  1.1. не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;  1.2. за физическото лице, представляващо кандидата и членовете на оперативната група, е налице някое от следните обстоятелства:  1.2.1. осъден е с влязла в сила присъда, за престъпление по чл. 108а, чл. 159а -159г, чл. 172, чл. 192а, чл. 194- 217, чл. 219 – 252, чл. 253 – 260, чл. 301 – 307, чл. 321, чл. 321а, и чл. 352 - 353е от Наказателния кодекс;  1.2.2. осъден е с влязла в сила присъда, за престъпление, аналогично на тези по т. 1.2.1, в друга държава членка или трета страна;  1.2.3. налице е конфликт на интереси, който не може да бъде отстранен;  1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или общината по постоянен адрес или седалище на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.  1.4. е налице неравнопоставеност, в случаите по чл. 44, ал. 5 от ЗОП;  1.5. е установено с акт на компетентен орган, че:  а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;  б) не е предоставил изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или на чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатите са установени;  2. Изискванията по т. 1.3 не се прилагат, когато размерът на неплатените дължими данъци или социално-осигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лeвa.  3. Изпълнението на изискванията по т. 1 се проверяват служебно, с изключение на:  3.1 липсата на задължения от общината по седалище на кандидат/членовете на оперативната група, което се доказва от задължените лица с удостоверение, издадено от съответната община.  3.2. за обстоятелствата по т. 1.2.3, т. 1.4 и т.1.5 - с декларация (Приложение № 3).  4. Основанията за отстраняване по т. 1. се прилагат до изтичане на следните срокове:  4.1. определени във влязъл в сила акт на компетентните органи съгласно законодателството на държавата, в която е извършено нарушението;  4.2. пет години от влизането в сила на присъдата по отношение на обстоятелства по т. 1.2.1 и 1.2.2, освен ако в присъдата е посочен друг срок на наказанието;  4.3. три години от влизането в сила на акт на компетентните органи съгласно законодателството на държавата, в която е извършено нарушението, по отношение на обстоятелства по т. 1.5. буква „а“ или т. 1.6.  5. Кандидат и членове на оперативната група, за които е налице обстоятелство по т. 1 от настоящия раздел, имат право да представят доказателства при подаване на заявлението за подпомагане или в срок до 10 дни от получаване на уведомление за констатираните обстоятелства по т. 1, че са предприели действия за тяхното отстраняване съгласно чл. 56 от ЗОП.  6. Не се дава предимство, а даденото предимство се отнема в случаите, когато бъде установено, че кандидатът е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство. |

# **10. Допустими дейности**

|  |
| --- |
| 1. По процедурата се подкрепят новаторски проекти, включващи следните дейности:  а) осъществяване на сътрудничеството във връзка с изпълнение на новаторския проект;  б) преки дейности за изпълнение на новаторския проект;  в) дейности, свързани с разпространение на резултатите от проекта. |

# **11. Условия за допустимост на дейностите, в т.ч. срок за изпълнение на одобрените заявления за подпомагане:**

|  |
| --- |
| 1. Допустимите за подпомагане дейности в рамките на интервенцията следва да са свързани с производството, преработката и/или маркетинга на продукти, включени в Анекс № 1 на Договора за функциониране на Европейския съюз (ДФЕС) или памук, с изключение на риба и рибни продукти и/или с продукти в т.ч. отпадъчни или странични продукти получени в резултат на производството и/или преработката на продукти, включени в Анекс № 1 на ДФЕС.  2. Допустими за подпомагане са и заявления, включващи дейности, чиито краен продукт попада извън обхвата на Анекс I от ДФЕС, при условие, че включват земеделски и/или горски стопани, участващи в оперативната група и са насочени към постигане на една или няколко от специфичните цели, адресирани в Стратегическия план.  3. Финансова помощ не се предоставя, ако за конкретна дейност, предвидена в заявлението, кандидатът или член на оперативната група е получил публична финансова помощ от държавния бюджет или от бюджета на Европейския съюз.  4. За да подлежат на подпомагане, оперативните групи представят план за новаторски проект съгласно Приложение № 4. Информацията в новаторския проект следва да отговаря на изискването за минимално съдържание, както е описано във всеки раздел на образеца.  5. Дейностите и съответните разходи, предвидени в новаторския проект, трябва да бъдат подробно обосновани в съответствие със заложените цели.  6. Предвидените дейности следва да отговарят на принципите за добро финансово управление - икономичност, ефикасност и ефективност на вложените средства съгласно чл. 33 на Регламент (ЕС, Евратом) № 2018/1046 на Европейския парламент и на Съвета:  а) принципът на икономичност изисква ресурсите за осъществяване на дейностите да бъдат осигурени своевременно, в подходящо количество и качество и при най-добра цена;  б) принципът на ефикасност се отнася до най-доброто съотношение между използваните ресурси и постигнатите резултати;  в) принципът на ефективност се отнася до осъществяването на набелязаните конкретни цели и постигането на планираните резултати.ултати по проекта.  7. Дейностите се изпълняват върху недвижим/и имот/и – собственост на оперативната група или член на оперативната група, а когато същите не са собственост на оперативната група или член на оперативната група, към проектите се прилага документ за ползване на имота/ите или споразумение за ползване по чл.37в и чл.37ж от ЗСПЗЗ (за земеделски площи), свързан/и с дейности в обхвата на преки неинвестиционни разходи.  8. Дейностите, свързани с разпространение на резултатите от проекта по т. 1, буква „в“ от раздел 10. „Допустими дейности“, трябва да съответстват на комуникационен план, който да съдържа най-малко следната информация:  а) Цел на дейностите за разпространение на резултатите;  б) Целеви групи;  в) Комуникационни канали;  г) Информационни и комуникационни средства и методи;  д) Дейности и необходими ресурси;  е) План за действие – времеви график за изпълнение на комуникационния план;  ж) Индикатори за изпълнение на поставената цел.  9. За да подлежат на подпомагане кандидатите представят финансов план по образец съгласно Приложение № 5, който съдържа информация за всички планирани разходи, свързани с описаните дейности в новаторския проект за периода на изпълнение.  10. Данните във финансовия план трябва да съответстват на данните, посочени в раздел „Заявени разходи“ на заявлението за подпомагане в СЕУ.  11. Финансова помощ не се предоставя за дейности, свързани с преработка и/или маркетинг на риба и рибни продукти.  12. Финансова помощ се предоставя за проекти, включващи дейности, които отговарят на Европейското и национално законодателство.  13. Финансова помощ се предоставя за проекти, включващи дейности, които отговарят на разпоредбите на Закона за опазване на околната среда, Закона за биологичното разнообразие или/и Закона за водите.  14. Финансова помощ се предоставя за дейности, извършени след сключване на административният договор.  15. Финансова помощ се предоставя за дейности, които допринасят за внедряване на новаторски решения за преодоляване на проблеми от полза за земеделските или горските стопани, участващи в оперативната група.  16. Чрез интервенцията няма да се подпомагат фундаментални научни изследвания или индивидуални научноизследователски проекти.  17. Одобреното заявление за подпомагане се изпълнява в срок до 36 месеца от датата на подписване на административния договор. Крайният срок за изпълнение на одобрените заявления за подпомагане е не по-късно от 30 септември 2029 г.  18. Прекратяването на дейностите по проекта е допустимо и преди крайния срок, в случай, че решението за прекратяване е надлежно обосновано от оперативната група и са уведомени Управляващия орган и Разплащателна агенция.  **ВАЖНО**:  19. Не се подпомагат заявления, които не включват одобрени разходи за дейности по т. 1, буква „б“ от Раздел 10 „Допустими дейности“.  20. Финансова помощ не се предоставя в рамките на тази процедура на идентични проекти, подадени от различни оперативни групи. При наличие на идентични проекти, допустимо за участие в процедурата е заявлението, получило по-голям брой точки по критериите за подбор на проекти. |

# **12. Допустими разходи**

|  |
| --- |
| **1. Разходи за осъществяване на сътрудничеството във връзка с изпълнение на новаторския проект**:  а) възнаграждения за координатор на проекта;  б) административни разходи в размер на 15 на сто от разходите за възнаграждения по т. 1, буква „а“ под формата на единна ставка на основание чл. 83, пар. 1, буква „г“ от Регламент (ЕС) 2021/2115.  **2. Преки неинвестиционни разходи за изпълнение на новаторския проект:**  а) възнаграждения, включително здравни и осигурителни вноски за сметка на работодателя за лица, които участват в изпълнението на проекта (екип) и са наети на трудово, служебно правоотношение или с граждански договор от член на оперативната група;  б) разходи за командировки, съгласно Наредбата за командировките в страната, приета с Постановление № 72 на Министерския съвет от 1986 г. (ДВ, бр. 11 от 1987 г.) за лица, които участват в изпълнението на проекта и са наети на трудово или на служебно правоотношение от член на оперативната група във връзка с изпълнение на проекта, както и за членовете на оперативната група, когато вземат участие в информационни събития или други дейности в изпълнение на новаторския проект;  в) разходи за предоставени от членовете на оперативната група за нуждите по проекта – земеделска техника, машини, сгради, оборудване и земеделски площи;  г) разходи за закупуване на препарати за растителна защита, торове, семена, посевен и посадъчен материал, фуражи, медикаменти и лабораторно оборудване;  д) разходи за услуги - проучвания, анализи (вкл. свързани със софтуер), изследвания, проучвания за осъществимост, тестове, както и други дейности свързани с проекта.  **3. Преки разходи, необходими за изпълнение на новаторския проект, приложими за следните активи:**  а) изработка на софтуер и право на ползване на софтуер;  б) компютри и периферни устройства за тях;  в) мобилни устройства – таблети и дронове;  г) други цифрови устройства;  д) специфично оборудване и/или апаратура, която е обоснована като ключова за постигане на целите по проекта.  **4. Разходи за разпространение на резултатите от проекта:**  а) разходи за създаване и поддържане на електронна страница;  б) разходи за изработване на информационни и рекламни материали;  в) разходи за провеждане на информационни семинари и конференции;  г) разходи за публикации или излъчвания в национални или регионални медии;  д) разходи за излъчвания в социални медии.  **ВАЖНО**:  5. Допустими са само обосновани разходи във връзка с изпълнение на дейностите на оперативната група, свързани с постигане на очакваните резултати, включени в заявлението за подпомагане. |

# **13. Условия за допустимост на разходите**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Финансовата помощ се предоставя под формата на възстановяване на действително направени и платени допустими разходи, финансиране на амортизационни отчисления, прилагане на стандартна таблица на разходите за единица продукт и финансиране с единна ставка, определено чрез прилагане на процент към една или няколко определени категории разходи.  2. Разходите са допустими, ако са предвидени във финансовия план и заявлението за подпомагане в СЕУ, и дейностите свързани с тях са извършени след подписване на договора за предоставяне на БФП и в срока за изпълнение на договора.  3. Разходите следва да са планирани и изпълнени в съответствие с принципите за добро финансово управление съгласно Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза.  4. Разходите са допустими, ако са направени от оперативната група или от член на оперативната група и са извършени в срока за изпълнение съгласно административния договор.  5. Разходите за възнаграждения на координатора по т. 1, буква „а“ от раздел 12 „Допустими разходи“ не могат да надвишават размерът на три минимални работни заплати към които се включват и разходите за осигуровки за сметка на работодателя, при условие, че лицето е наето на 8 часов работен ден на трудов договор. Към тези разходи се добавят и разходите за осигуровки за сметка на работодателя. Размерът на допустимото за подпомагане възнаграждение на координатор, нает за по-малко от 8 часа, се определя пропорционално на това за 8 часа. Координаторът следва да притежава най-малко средно образование и най-малко 1 година опит в администрирането на проекти, финансирани със средства от ЕС, и да е ангажиран по одобрения проект на не по-малко от 4-часов работен ден на трудов договор към оперативната група.  6. Административните разходи по т. 1, буква „б“ от раздел 12 „Допустими разходи“ в размер на 15 на сто от разходите за възнаграждения за координатор под формата на единна ставка са допустими за периода на сключения трудов договор с координатора.  7. Разходите за възнаграждения по т. 2, буква „а“ от Раздел 12 „Допустими разходи“ са допустими до размера на брутната работна заплата, определен съгласно Таблица № 1, за съответната икономическа дейност, в обхвата на която попада категорията труд, която се предвижда да се извършва по проекта. Към тези разходи се добавят и разходите за осигуровки за сметка на работодателя.  **Таблица № 1**   |  |  |  |  | | --- | --- | --- | --- | | **Икономически дейности** | **Средна**  **брутна месечна заплата** | **Средно**  **дневно възнагр.** | **Почасова ставка** | | Селско, горско и рибно стопанство | 1 635.67 лв. | 77.56 лв. | 9.69 лв. | | Преработваща промишленост | 1 940.50 лв. | 92.40 лв. | 11.55 лв. | | Създаване и разпространение на информация и творчески продукти; далекосъобщения | 5 280.00 лв. | 251.43 лв. | 31.43 лв. | | Професионални дейности и научни изследвания | 3 181.58 лв. | 151.50 лв. | 18.94 лв. | | Административни и спомагателни дейности | 1926.58 лв. | 91.74 лв. | 11.47 лв. |   7.1. В случай на дейности, които не предвиждат продължителност повече от 10 часа седмично, за които са предвидени възнаграждения по т. 2, буква „а“ от Раздел 12 „Допустими разходи“ за лица, наети към член на оперативната група, е допустимо съответните лица да се ангажират на граждански договор. Размерът на възнагражденията се изчислява съгласно почасовата ставка за съответната икономическа дейност по таблица № 1. Към тези разходи се добавят и разходите за осигуровки за сметка на работодателя.  8. Разходите за настаняване, като част от разходите по т. 2, буква „б“ от раздел 12 „Допустими разходи“ са допустими в случай, че са обосновани като необходими за изпълнение на дейностите в новаторския проект и не надвишават 100 лв. за една нощувка с ДДС. За тези разходи кандидатите не следва да представят независими съпоставими оферти.  9. Разходите за транспорт, като част от разходите по т. 2, буква „б“ от раздел 12 „Допустими разходи“, се планират в размер на 0,43 лв. с ДДС (0.22 евро) на километър при използване на собствен транспорт или при представяне на обосновка на разходите за конкретни разстояния и маршрути с обществен транспорт (автобус, влак). За тези разходи кандидатите не следва да представят независими съпоставими оферти.  10. Разходите по т. 2, буква „в“ от раздел 12 „Допустими разходи“ за земеделска техника, машини, сгради и оборудване се определя на база годишната амортизационна норма, за съответния актив, изчислен за периода на реалното използване за нуждите на проекта. Разходи за амортизации не могат да надхвърлят определените в Закона за корпоративното подоходно облагане годишни данъчни амортизационни норми за съответните категории активи.  11. Прогнозният размер на разходите по т. 2, буква „в“ от раздел 12 „Допустими разходи“ за земеделски площи се определя в съответствие с представените документи и размера на средното годишно рентно плащане за конкретното землище, по цени съгласно Закона за собствеността и ползването на земеделските земи за стопанската година към датата на кандидатстване, за периода на използване по проекта. За площи с трайни насаждения, предоставени от членове на оперативната група за целите на новаторския проект, се прилагат договорите за аредна, представени и в общинска служба „Земеделие“ по място на регистрация на земеделския стопанин.  12. Общият размер на допустимите за подпомагане разходи по т. 2, буква „д“ не може да надвърля 97 790 лв. (50 000 евро). За физически лица, предоставящи услуги по т. 3, буква „д“ от Раздел 12. „Допустими разходи“, към заявлението за подпомагане се прилагат документи, доказващи компетентност или опит в областта на предлаганата услуга.  13. Разходите за разпространение на резултатите по т. 4 от Раздел 12 „Допустими разходи“ се включват в бюджета на заявлението за подпомагане, като за тях задължително се използват посочените стойности в Приложение № 6 „Стандартна таблица на разходите за единица продукти“. За тези разходи, кандидатите не следва да представят независими съпоставими оферти.  14. За всички разходи по т. 2, буква „г“ и „д“ и т. 3 от раздел 12. „Допустими разходи“ се изисква предоставяне на три съпоставими независими оферти.  15. Основателността на предложените за финансиране разходи се преценява:  а) по т. 4 от раздел 12 „Допустими разходи“, посочени във финансовия план, чрез съпоставка със стандартните разходи, посочени в Приложение № 6;  б) по т. 2, буква „г“ и „д“ и т. 3 от раздел 12. „Допустими разходи“, посочени във финансовия план, чрез сравняване на най-малко три съпоставими независими оферти, които съдържат наименование, ЕИК/БУСТАТ, електронна поща на оферента, срока на валидност на офертата, датата на издаване на офертата, подпис на оферента, подробна техническа спецификация на активите/услугите, цена в левове/евро с посочен ДДС.  16. В случаите по т. 15, буква „б“, когато оферентите са местни лица, трябва да са вписани в търговския регистър и регистър на ЮЛНЦ, а оферентите – чуждестранни лица, следва да представят документ за правосубектност съгласно националното им законодателство. Изискването за вписване в търговския регистър и регистър на ЮЛНЦ не се прилага за физически лица, предоставящи услуги по проекта. Оферентите на посевен и посадъчен материал трябва да имат издадено разрешително за производство и заготовка на посевен и посадъчен материал и/или удостоверение за регистрация като търговец на посевен и посадъчен материал в случаите, предвидени в Закона за посевния и посадъчния материал.  17. Когато член на оперативната група е възложител по ЗОП и дейностите по проекта не могат да бъдат обособени и разделени, всички процедури за избор на изпълнител се провеждат по реда на ЗОП.  18. Когато член на оперативната група е възложител по ЗОП и изборът на изпълнители се извършва общо от оперативната група, всички процедури за избор на изпълнител се провеждат по реда на ЗОП.  19. Когато член на оперативната група е възложител по ЗОП и дейностите по проекта могат да бъдат обособени и разделени и изборът на изпълнители се извършва от различни членове на ОГ, членовете, които са възложители съгласно чл. 5 от ЗОП извършват избора при спазване на закона, а останалите членове въз основа на представени независими оферти.  20. Офертите по т. 15, буква „б“ могат да бъдат адресирани и до членове на оперативната група, но при условие, че в тях е указано, че същите са свързани с изпълнение на конкретния новаторски проект на оперативната група.  21. Разходите за полагаем платен годишен отпуск са допустими за периода на изпълнение на дейностите по проекта и до размера на основния платен годишен отпуск, посочен в чл. 155 от Кодекса на труда.  22. Преките разходи по т. 3 от раздел 12. „Допустими разходи“ се финансират пропорционално за периода на продължителност на новаторския период, но за срок не по-дълъг от тяхното реално използване за постигане целите на проекта, като се взимат предвид начислените разходи за амортизации. Финансирането на допустимите разходи за амортизации по проекта се извършва веднъж годишно в зависимост от периода на използване на активите за нуждите на проекта през предходната календарна година.  23. Подпомаганите активи под формата на амортизационни разходи по т. 3 от раздел 12. „Допустими разходи“ трябва да се използват само и единствено за дейностите, предвидени по проекта и да са придобити след сключване на административния договор.  24. Допустимите преки разходи по т. 3 от Раздел 12 „Допустими разходи“, финансирани под формата на амортизационни разходи, се изчисляват в съответствие със Закона за корпоративното подоходно облагане и не могат да надвишават годишните данъчни амортизационни норми, определени за съответните категории активи.  25. Общата стойност на допустимите преки разходи по т. 24 не може да надхвърля 195 580 лв. (100 000 евро).  **ВАЖНО**:  26. Размерът на допустимите разходи по т. 7 може да бъде актуализиран при необходимост съгалсно актуални данни на НСИ за средна брутна месечна заплата на наетите лица по трудово и служебно правоотношение.  27. Ограничението по т. 7.1 се отнася и за лица, определени като екип в рамките на повече от едно заявление за подпомагане по настоящата процедура, за които е предвидено да изпълняват дейности на граждански договор, сключен с член на оперативната група. |

# **14. Недопустими разходи**

|  |
| --- |
| Недопустими за подпомагане са следните разходи:  1. Осигурителни вноски по възнаграждения, които не са задължителни по силата на нормативен акт.  2. Данък върху добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност.  3. Лихви, глоби и неустойки.  4. Разходи, включени в заявлението за подпомагане, за които са установени изкуствено създадени условия за получаване на безвъзмездна финансова помощ.  5. Разходи, платени в брой, с изключение на разходи за командировки, административни разходи по т. 1, буква „б“, стандартни разходи по т. 4 и разходи за земеделски площи по т. 2, буква „в“ от раздел 12 „Допустими разходи“.  6. Заявени за финансиране разходи в частта им, която надвишава:  a) определените в приложение № 6 „Стандартна таблица на разходи за единица продукт“ количества и единични цени за опростените разходи;  б) Най-ниската предложена цена от представените оференти;  в) Максималните прагове за бюджета по т. 12 и т. 26 от раздел 13 „Условия за допустимост на разходите“.  7. Създаване и/или презасаждане на трайни насаждения.  8. Разходи за информираност и публичност, които не отговарят на техническите изискванията, посочени в Приложение № ІІ към чл. 5 от Регламент за изпълнение (ЕС) 2022/129 на Комисията от 21 декември 2021 година за установяване на правила за видовете интервенции по отношение на маслодайните семена, памука и вторичните продукти от производството на вино съгласно Регламент (ЕС) 2021/2115 на Европейския парламент и на Съвета и за изискванията за информация, публичност и видимост във връзка с подпомагането от Съюза и стратегическите планове по ОСП (OB L 20 от 31.1.2022 г.).  9. Разходи за принос в натура.  10. Разходи за банкови такси.  11. По т. 3, буква „в“ от Раздел 12. „Допустими разходи“ за предоставени от членовете на Оперативната група за нуждите по проекта – земеделска техника, машини, сгради и оборудване с изтекъл амортизационен период към датата на кандидатстване.  12. Разходи за активи по т. 3 от раздел 12, които са втора употреба.  13. Разходи за инвестиции/дейности, които са финансирани със средства от Европейския съюз, както и с други публични средства, различни от тези на кандидата и са за същата дейност, включително и разходи, за които е установено двойно финансиране.  14. Разходи за трудови възнаграждения на повече от един координатор по проекта. |

# **15. Критерии за подбор, в т.ч. извършване на предварителна оценка (ако е приложимо)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Предварителна оценка на заявления за подпомагане във връзка с чл. 11, ал. 1 от Наредба № 4 от 25 октомври 2024 г. е неприложима за настоящия прием на заявления за подпомагане по процедура „Предоставяне на съветнически пакети на земеделски и горски стопани“ по интервенция II.И.1 „Консултантски услуги и повишаване на консултантския капацитет“ от СПРЗСР 2023 – 2027 г.  2. Критериите за подбор, по които ще бъдат класирани постъпилите заявления за подпомагане, са както следва:   |  |  |  |  | | --- | --- | --- | --- | | **№** | **Приоритет/**  **Критерии за подбор на заявления** | **Условие за изпълнение** | **Точки** | | 1. **Качество на новаторския план (35 т.)** | | | | | 1.1. | Оценка на качеството на плана за изпълнение на новаторския проект | Описанието на проблема, за който ще се търси решение чрез новаторския проект, е базирано на проучване в земеделски стопанства и в конкретен период от време, и е направен извод на база наблюдения, изследвания, експерименти и/или документи, доказващи, наличието на проблема. | 15 | | 1.2. | Реалистичност на времевия график за изпълнение на проекта – кандидатът е обосновал постигането на поставените цели в рамките на времевия график за изпълнение на проекта. | 5 | | 1.3. | В новаторския проект е планирана ясно формулирана цел, която е относима към повече от една от специфичните цели, адресирани в [СПРЗСР 2023 – 2027 г.](https://www.sp2023.bg/index.php/bg/sprzsr-bg/celi) | 5 | | 1.4. | В новаторския проект са предвидени ясно измерими количествени или качествени показатели за резултат от изпълнението на проекта, обвързани с преодоляване на идентифицирания проблем (пряко приложение в практиката). | 5 | | 1.5. | Обосновани са очакваните възможности за мултиплициране на иновативното решение към по-голям брой заинтересовани лица извън участниците в оперативната група. | 5 | | 1. **Принос и очаквано въздействие на новаторския проект във връзка със заложените цели в Стратегическия план (10 т.)** | | | | | 2.1. | Проекти с потенциал за иновации, насочени към подобряване на качеството на селскостопанските  продукти и/или намаляване на себестойността им, в т.ч. базирани на цифрови технологии | Целта на проекта е свързана с повишаване на качеството на конкретен селскостопански продукт или подобряване на производствен процес или прилагане на практики за намаляване на себестойността на селскостопански продукт чрез прилагане на нов/и подход/и за намаляване на разходите за производство и реализация, в т.ч. чрез използване на цифрови технологии. | 10 | | 2.2. | Проекти, насочени към устойчивото развитие и ефективно управление на природните ресурси като вода, почва и въздух, и/или  свързани със защита на биологичното разнообразие, подобряване на екосистемните  услуги и опазване на местообитанията и ландшафта | Основната цел на проекта, подкрепена с конкретна дейност/и, е насочена към устойчивото развитие и ефективно управление на природните ресурси като вода, почва и въздух, и/или защита на биологичното разнообразие, подобряване на екосистемните услуги и опазване на местообитанията и ландшафта, във връзка с идентифицираните в СПРЗСР 2023-2027 г. потребности към [специфична цел 5](https://sp2023.bg/index.php/bg/sprzsr-bg/celi/specificna-cel-5) или [специфична цел 6](https://sp2023.bg/index.php/bg/sprzsr-bg/celi/specificna-cel-6), в т.ч. чрез използване на цифрови технологии. | 10 | | 1. **Оценка на участниците в оперативната група (32 т.)** | | | | | 3.1. | Оперативната група включва съветник и представител на науката | Оперативната група включва като участници - консултантска организация/индивидуален съветник, с консултантски опит в сферата на селското/горско стопанство или храните и представител на науката. | 12 | | 3.2. | Оперативната група включва като партньор браншова организация или развъдна организация | Оперативната група включва развъдна организация или браншова организация за производство и преработка на селскостопански продукти, която за целите на процедурата е: юридическо лице, учредено и регистрирано по реда на Закона за кооперациите или Закона за юридическите лица с нестопанска цел, което подпомага, насърчава, представлява и защитава интересите на членовете си пред органите на изпълнителната власт и местната администрация и пред други организации по въпроси от общ интерес. Браншовата организация е вписана като такава в устава и в търговския регистър и регистъра на юридическите лица с нестопанска цел или друг публичен регистър. | 10 | | 3.3. | Оперативната група включва най-малко двама земеделски стопани/горски стопани или призната група/организация на производители | Оперативната група включва най-малко двама земеделски или двама горски стопани или призната от министъра на земеделието и храните група или организация на производители. | 7 | | 3.5. | Оперативната група е създадена чрез подкрепа по първа стъпка | Оперативната група е създадена в резултат от сключен договор по интервенция II.Ж.1 „Подкрепа за оперативни групи в рамките на Европейското партньорство за иновации“ от Стратегически план за развитие на земеделието и селските райони на Република България за периода 2023-2027 г. и включва като участник водещ партньор по процедура „Сформиране на оперативни групи (първа стъпка)“ от СПРЗСР 2023-2027 г. | 3 | | 1. **Популяризиране на резултатите (18 т.)** | | | | | 4.1. | Представен е широко обхватен план за популяризиране на резултатите от проекта | В заявлението за подпомагане е представен комуникационен план, включващ съчетание от дигитални (социални медии, имейл маркетинг, SEO (оптимизация за търсачка), PPC (плащане за реклама в търсачките), създаване и публикуване на видеа и др.), традиционни (публикации в печатни издания, ТВ и радио публикации, външна реклама – билбордове, плакати, др.) и други (присъствени събития, конференции, участие в изложения и др.) маркетингови подходи за разпространение на резултатите от проекта, които да станат достояние на по-широк кръг от заинтересовани страни, в т.ч. уебсайт на оперативната група. | 13 | | 4.2. | Предвидени са демонстрационни мероприятия | Предвидените дейности в заявлението за подпомагане включват най-малко 2 бр. демонстрационни мероприятия в различни етапи от изпълнение на новаторския проект. | 5 | | 1. **Оценка на риска (12 т.)** | | | | | 5.1. | Представена е ясна обосновка за възможните предизвикателства в процеса на изпълнение на дейностите и постигане на очакваните резултати | Направен е детайлен анализ на възможните предизвикателства за изпълнение на дейностите и начините за справяне с тях (напр. при отказ на някой от членовете на оперативната група, отказ на член на екипа, проблем с доставки на материали и консумативи и др.). Направена е преценка какви са заплахите/ограниченията (напр. екологични, законодателни, географски и др.). | 2 | | 5.2. | Осигурена финансова обезпеченост за реализация на проекта | Кандидатът доказва наличие на финансов ресурс в размер на 10 на сто от размера на заявените разходи за първа прогнозна година от изпълнение на плана. | 5 | | 5.3. | Опит в прилагането на проекти, свързани с иновации в сферата на селското/горското стопанство | Най-малко един от участниците в оперативната група доказва опит по внедряване на иновативни решения в практиката и/или участие в проект, свързан с иновации, финансиран по ПРСР 2014-2020 (подмярка 16.1) или Хоризонт 2020 или Хоризонт Европа. | 3 | | Най-малко двама от участниците в оперативната група доказват опит по внедряване на иновативни решения в практиката и/или участие в проект, свързан с иновации, финансиран по ПРСР 2014-2020 (подмярка 16.1) или Хоризонт 2020 или Хоризонт Европа. | 5 | | **Максимален брой точки** | | | **107** |   3. Минимален брой точки по критериите за подбор за финансиране на едно заявление за подпомагане – 35 т.  4. За заявления за подпомагане, получили еднакъв общ брой точки по критериите за подбор, за които е наличен частичен разполагаем бюджет, класирането се извършва в низходящ ред съобразно получения общ брой точки по критериите за подбор, включени в следните приоритети:  а) Качество на новаторския план;  б) Оценка на участниците в оперативната група;  в) Принос и очаквано въздействие на новаторския проект във връзка със заложените цели в Стратегическия план;  г) Популяризиране на резултатите;  д) Оценка на риска.  5. Заявленията за подпомагане, получили еднакъв брой точки след класирането по реда на т. 4 се класират по реда на чл. 12, ал. 1, т. 3 от Наредба № 4 от 25 октомври 2024 г. |

# **16. Изискуеми документи, в т.ч. документи, доказващи съответствие с критерии за подбор**

|  |
| --- |
| 1. Договор за сформиране и функциониране на оперативна група (Приложение № 1). Представя се във формат „pdf“ или „jpg“.  2. Декларация от кандидата и всеки един от членовете на оперативната група (Приложение № 3). Представят се подписани и сканирани във формат „pdf“, „jpg“ или електронно подписани с КЕП.  3. План за новаторски проект, Приложение № 4. Представя се във формат „docx“, подписан с КЕП.  4. Финансов план (по образец Приложение № 5). Представя се във формат „xlsm“.  5. Най-малко три съпоставими независими оферти, които съдържат наименование, ЕИК или БУЛСТАТ и електронна поща на оферента, срока на валидност на офертата, датата на издаване на офертата, подпис на оферента, подробна техническа спецификация на активите/услугите, цена, определена в левове/евро с посочен ДДС (представя се за разходи по т. 2, буква „г“ и „д“ и т. 3 от раздел 12. „Допустими разходи“, за които е приложимо). Представят се във формат „pdf“ или „jpg”, или електронно подписани с КЕП. Към заявлението за подпомагане се прилагат и запитвания за представените оферти съгласно Приложение № 7.  6. Съотносими документи, доказващи компетентност или опит в областта на предлаганата услуга в случаите на физически лица оференти, предоставящи услуги в частта преки неинвестиционни разходи по т. 2, буква „д“ от Раздел 12. „Допустими разходи“. Представят се във формат „pdf“ или „jpg“. *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, посочен в писмото по чл. 12, ал. 5 от Наредба № 4 от 25 октомври 2024 г.*  7. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС) и/или Закона за водите. Представя се във формат „pdf“ или „jpg“ *(Документа се изисква във връзка с дейностите включени в заявлението в своята цялост. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, посочен в писмото по чл. 12, ал. 5 от Наредба № 4 от 25 октомври 2024 г.*  8. Документ за собственост на земя и/или друг вид недвижими имоти, обект на дейностите по проекта (представя се в случаите, когато проектът ще се изпълнява върху имот – собственост на кандидата или член на оперативната група). Представя се във формат „pdf“ или „jpg“. *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, посочен в писмото по чл. 12, ал. 5 от Наредба № 4 от 25 октомври 2024 г.*  9. Документ за ползване или предварителен договор за ползване на земя или споразумение за ползване по чл.37в и чл.37ж от ЗСПЗЗ, и/или друг вид недвижими имоти, за изпълнение на дейностите по проекта. Представя се във формат „pdf“ или „jpg“. *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, посочен в писмото по чл. 12, ал. 5 от Наредба № 4 от 25 октомври 2024 г*  10. Лицензи, разрешения и/или документ, удостоверяващ регистрацията за дейности по проекта (когато е приложимо). Представя се във формат „pdf“ или „jpg“. *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, посочен в писмото по чл. 12, ал. 5 от Наредба № 4 от 25 октомври 2024 г*  11. Декларация за обстоятелства по чл. 3 и чл. 4 от ЗМСП за членовете на оперативната група по т. 2, буква „ж“ от Раздел 7. „Допустими кандидати“ ([по образец, утвърден от министъра на икономиката и енергетиката](https://www.mi.government.bg/strategy-policy/deklaratsiya-za-msp-i-ukazaniya-za-popalvane/)) с подпис/и, сканирана във формат „pdf“ или „jpg“. *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, посочен в писмото по чл. 12, ал. 5 от Наредба № 4 от 25 октомври 2024 г*  12. Инвентарна книга на всеки един от членовете на оперативната група, който ще предостави за ползване активи на оперативната група - към датата на подаване на заявлението с разбивка по вид на актив, дата и цена на придобиване (ако е приложимо). Представя се във формат „pdf“ или „jpg“.*Когато този документ не е представен към датата на подаване на заявлението за подпомагане, кандидатът трябва да го представи най-късно в срока, посочен в писмото по чл. 12, ал. 5 от Наредба № 4 от 25 октомври 2024 г.*  13. Данъчен амортизационен план, в който е включен съответния актив от документа по т. 12. Представя се във формат „pdf“ или „jpg“ (ако е приложимо). *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, посочен в писмото по чл. 12, ал. 5 от Наредба № 4 от 25 октомври 2024 г.*  14. Договори, референции и др. за участниците ЮЛНЦ за доказване на предмет на дейност в областта на селското стопанство или в областта на горското стопанство или опазване на околната среда или водите или дигиталните/цифрови технологии. Представя се във формат „pdf“ или „jpg”. *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, посочен в писмото по чл. 12, ал. 5 от Наредба № 4 от 25 октомври 2024 г*  15. Документи, доказващи, че консултантската организация/индивидуалния съветник по т. 2, буква „з“ от Раздел 7 „Допустими кандидати“, включени в заявлението за подпомагане, извършват консултантска дейност в сферата на селското/горско стопанство или храните (ако е приложимо). Документите могат да бъдат: договори за предоставени и/или предоставяни към датата на подаване на заявлението за подпомагане консултантски услуги в сферата на селското/горско стопанство или храните и/или подписани референции от лица получили от съответния партньор консултантските услуги в сферата на селското/горско стопанство или храните и/или опис на нормативен документ/нормативни документи определящи, че партньорът предоставя консултантски услуги в сферата на селското/горско стопанство или храните и/или опис на дейностите включени в предмета на дейност на партньора, съгласно търговския регистър и/или друг официален регистър, показващи, че са включени като предмет на дейност предоставянето на консултантски услуги в сферата на селското/горско стопанство или храните, както и/или други документи с официален характер доказващи, че партньорът е консултантската организация/индивидуален съветник в сферата на селското/горско стопанство или храните. Представят се във формат „.pdf“, „.jpg“, „.rar“, „.7z“ или „.zip“. (не се представя от НССЗ) *(Информацията се използва и за определяне нивото на оценка по Критерий № 3.1).*  16. Банково удостоверение или заверено банково извлечение, удостоверяващи наличието на финансови средства по сметка на Оперативната група. Документът се представя с дата, предхождаща датата на подаване на заявлението за подпомагане. *(Информацията се използва за определяне нивото на оценка по Критерий № 5.2)*. Представя се във формат „pdf“ или „jpg”.  17. Договори, референции или други релевантни документи на член/ове на оперативната група, които доказват опит по внедряване на иновативни решения в практиката и/или участие в проект, свързан с иновации, финансиран по ПРСР 2014-2020 (подмярка 16.1) или Хоризонт 2020 или Хоризонт Европа *(Информацията се използва за определяне нивото на оценка по Критерий № 5.3)*. Представя се във формат „pdf“ или „jpg”.  18. Професионална автобиография за лицата, определени като екип на членовете на оперативната група, попадащи в категориите по т. 2, букви „в“, „г“, „д“, „е“ и „ж“ от Раздел 7 „Допустими кандидати“. *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, посочен в писмото по чл. 12, ал. 5 от Наредба № 4 от 25 октомври 2024 г.*  **Изискуеми документи преди сключване на договор**  1. Удостоверение за наличие или липса на задължения към общината по седалище на одобрения кандидат и членовете на ОГ. Представя се във формат „pdf“ или „jpg”.  2. Резюме на одобрения новаторски проект (EIP-AGRI common format for Operational Groups 2023-2027) [съгласно форма на ЕПИ](https://eu-cap-network.ec.europa.eu/projects/practice-abstracts_en). Представя се във формат „xlsx“. |

# **17. Подготовка и подаване на заявления за подпомагане**

|  |
| --- |
| 1. Кандидатстването се извършва единствено чрез електронно подадено заявление за подпомагане в СЕУ на интернет адрес: [https://seu.dfz.bg/](https://seu.dfz.bg/seu/f?p=727:LOGIN_DESKTOP::::::) в срока на приема, посочен в заповедта за утвърждаване на насоките за кандидатстване. Редът за подаване на заявления е определен в Наредба № 105 от 22.08.2006 г. за условията и реда за създаване, поддържане, достъп и ползване на Интегрираната система за администриране и контрол.  2. Кандидатите могат да подават само едно заявление за подпомагане в рамките на срока за подаване на заявления за подпомагане. С подаване на всяко следващо заявление за подпомагане в срока на обявения прием предходното заявление по същия прием се счита за оттеглено.  3. Документите се прилагат към заявлението за подпомагане във формат, указан в Раздел 16 „Изискуеми документи, в т.ч. документи, доказващи съответствие с критерии за подбор“. Оригиналите на документите се съхраняват от кандидата и се представят при поискване.  4. Кореспонденцията и уведомленията във връзка с оценката на заявлението за подпомагане се осъществяват единствено през СЕУ.  5. Заявлението за подпомагане може да бъде подадено и при липса и/или нередовност, но само когато те се отнасят за документи, които не променят качеството на заявлението за подпомагане и това изрично е отбелязано срещу съответния документ в раздел 16 „Изискуеми документи, в т.ч. документи, доказващи съответствие с критерии за подбор и документи, които следва да бъдат представени преди сключване на договор“. |

# **18. Други специфични условия**

|  |
| --- |
| 1. По настоящата процедура следва да е налице съответствие на заявленията за подпомагане със следните принципи на хоризонталните политики на ЕС:   1. равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или вид увреждане. 2. устойчиво развитие – подкрепа за проекти, които допринасят за опазване на околната среда, повишаване на ресурсната ефективност или смекчаване на последиците от изменение на климата и приспособяване към тях. |

# **19. Приложения**

|  |
| --- |
| Приложение № 1 Договор за сформиране и функциониране на оперативна група  Приложение № 2 Приложение 1 към ДФЕС  Приложение № 3 Декларация от кандидата и членовете на ОГ  Приложение № 4 План за новаторски проект  Приложение № 5 Финансов план  Приложение № 6 Стандартна таблица на разходите за единица продукти  Приложение № 7 Образец на запитване за оферта |