Управляващият орган на Стратегическия план за развитие на земеделието и селските райони на Република България за периода 2023-2027 г. представя за обсъждане проект на насоки за кандидатстване по процедура „Подкрепа за оперативни групи (втора стъпка)“ по интервенция II.Ж.1 „Подкрепа за оперативни групи в рамките на Европейското партньорство за иновации“ от СПРЗСР 2023-2027 г.

Целта на процедурата е да се осигури подкрепа за функционирането на оперативни групи за постигането на целите на Европейското партньорство за иновации (ЕПИ) за селскостопанска производителност и устойчивост.

Допустими кандидати са оперативни групи, учредени като дружества по смисъла на чл. 357 - 364 от Закона за задълженията и договорите (ЗЗД), сформирани за реализиране на конкретен новаторски проект.

Новаторският проект се основава на интерактивния иновационен модел, който има за основни принципи:

* разработване на новаторски решения, насочени към потребностите на земеделските или горските стопани, като същевременно се работи по взаимодействието в рамките на цялата верига на доставки, когато това е полезно;
* обединяване на партньори с взаимно допълващи се знания като например земеделски стопани, консултанти, научни работници, предприятия или неправителствени организации, в целенасочени комбинации, най-подходящи за постигане на целите по проекта;
* съвместно вземане на решения и съвместно творческо участие в стъпките на проекта.

Общият размер на безвъзмездната финансова помощ по процедурата е 30 000 000 евро.

Заявленията за подпомагане ще се подават от кандидата изцяло по електронен път чрез СЕУ на следния интернет адрес: <https://seu.dfz.bg>.

Писмени предложения и коментари по горепосочените документи могат да се изпращат в срок до 23 октомври 2025 г. (включително) на следната електронна поща: [rdd@mzh.government.bg](mailto:rdd@mzh.government.bg) или чрез Системата за електронни услуги, като ясно се посочва наименованието на интервенцията.

Предложенията и коментарите следва да бъдат представени в свободен текст, в рамките на електронното писмо (e-mail) или да бъдат приложени в отделен файл във формат „doc”.